**Technik**

Technik sünd Maschinen un Geräte, de vun Lüüd maakt worrn sünd. Dat Woort Technik kummt ut dat Greeksche un heet so veel as Handwark.

Düsse Saken sünd to bruken: Een kann dor wat mit boen, utforschen oder sik dat Leven lichter maken. Fröh al hebbt sik de Minschen dat Leven mit Technik lichter maakt – Enen Text drucken, dat geiht lichter, as wenn een allens mit de Hand schrieven mütt. Dat gifft ok Saken, de köönt wi blots mit de Technik doon: ahn Flegermaschinen, Ballons oder annerswat kunnen wi Minschen gor nich richtig in de Luft kamen.

Aver faken is dat stuur, dat een mit de Technik ümgahn kann. Je beter de Technik worrn is, ümso mehr müss een dor för lehren. En ganze Reeg vun Arbeitssteden sünd so aver nee vör Dag kamen. Wenn sik een wat utklookt, fangt dat mit en ne’e Idee an. Denn mütt een de Maschinen dorför boen. Denn duert dat en ganze Tiet, bet ok anner Lüüd de ne’e Technik annehmen un bruken doot.